**Deklaration**

**om**

**Landbrugsejendom uden beboelsesbygning - Ejer**

Undertegnede

som ejer af landbrugsejendommen matr.nr.

erklærer hermed med virkning for mig og efterfølgende ejere at ville overholde følgende forpligtelser, der er en forudsætning for, at beboelsesbygningen på ovennævnte landbrugsejendom kan nedrives, og at ejendommens jorder fritages for forpligtelsen til at være forsynet med en beboelsesbygning, jf. § 9, stk. 1, og § 10, stk. 1-2, i lov om landbrugsejendomme (lovbekendtgørelse nr. 116 af 6. februar 2020):

**1.**

Der må ikke uden Landbrugsstyrelsens tilladelse opføres nye bygninger på landbrugsejendommen. Opførelse af nye bygninger kræver desuden tilladelse efter lov om planlægning for så vidt angår beliggenheden og udformningen af nye bygninger.

**2.**

Landbrugsejendommen skal til enhver tid ejes sammen med en landbrugsejendom med beboelsesbygning. Der skal være samme ejerforhold på begge ejendomme. Ved samme ejerforhold forstås, at der ifølge tingbogen er samme ejer (samme indbyrdes ejerforhold) på ejendommen med bygninger og på ejendommen uden bygninger.

**3.**

Landbrugsejendommen kan kun afhændes til sammenlægning med en anden landbrugsejendom eller som en landbrugsejendom uden beboelsesbygning.

**4.**

Arealoverførsel, hvorved ejendommen suppleres eller afgiver jord, kræver ikke Landbrugsstyrelsens godkendelse i henhold til denne deklaration, og deklarationen opretholdes som gældende for hele ejendommen efter arealoverførslen.

**5.**

Deklarationen begæres tinglyst som byrde på matr.nr.

med prioritet forud for al pantegæld og servitutter, jf. § 39, stk. 3, i lov om landbrugsejendomme, hvorefter betingelserne er bindende for indehavere af rettigheder i ejendommen uanset tidspunktet for rettens stiftelse. Deklarationen tinglyses som vilkår for en disposition, der kan gennemføres på grundlag af en erklæring fra en praktiserende landinspektør uden tilladelse fra Landbrugsstyrelsen.

**6.**

Påtaleberettiget er Landbrugsstyrelsen.